**יהדות צרפת במשבר:**

*מה מדינת ישראל יכולה לעשות כדי לסייע*

סוֹדִי

**תקציר מנהלים**

הטלטלה החברתית-פוליטית בצרפת חיזקה אלמנטים אנטישמיים במדינה, וגרמה להחמרת המצב הרופף דיו של יהדות צרפת. בעוד שחברי הקהילה היהודית האדוקים יותר עושים עלייה, אלה שנותרו, ניצבים בפני ואקום הנהגתי הולך וגדל. בתוך פרק זמן קצר, הדבר ישפיע לרעה על מדינת ישראל בשתי דרכים עיקריות: ירידה בשיעור העלייה, כאשר היהודים הפחות אדוקים ייעלמו לתוך החברה הכללית; וירידה בתמיכה של ממשלת צרפת בישראל, כאשר קולות הקהילה היהודית נמוגים, בין אם עקב אדישות או עקב חשש.

אוצר התורה עוסקת בסוגיות של זהות יהודית והמשכיות מזה זמן רב, עוד בטרם הפכו למילות "באז". במשך מעל ל-70 שנים, אוצר התורה עובד עם הג'וינט והסוכנות היהודית הן מאחורי הקלעים והן בקו החזית על מנת להבטיח את הקיום היהודי במדינות רבות ברחבי העולם. באמצעות שותפות אסטרטגית עם מדינת ישראל, אוצר התורה ממוצב בעמדה ייחודית כדי לטפל בסוגיות קריטיות בקהילה היהודית בצרפת, ומסייע בהצלתה בטרם יהיה מאוחר מדי.

**רקע כללי**

בשנת 1946, יסד יצחק שלום את אוצר התורה על מנת לתת מענה לצרכים החינוכיים היהודים של יהדות ספרד ברחבי העולם. הוא ביקר באופן אישי בקהילות ההרוסות הרבות ברחבי צפון אפריקה והמזרח התיכון. בראותו המוני ילדים רעבים, אנאלפביתים, נדר שלא לזנוח לעולם את מה שכינה "המיליון הנשכח". בשיתוף פעולה עם הג'וינט והסוכנות היהודית, בנה אוצר התורה 70 בתי ספר ברחבי המזרח התיכון.

**שנות ה-70**

תנודות האוכלוסייה בשנות השבעים הובילו להגירה המונית לצרפת, בעיקר מהאזור הצפון אפריקאי הצרפתי, הגירה שיצרה את הקהילה היהודית הרביעית בגודלה בעולם. כתוצאה מכך, אוצר התורה מיקד מחדש את עיקר מאמציו על צרפת, והקים את המערך הגדול ביותר של בתי ספר בצרפת.

**כיום**

במרץ 2012, הטרור המזוויע והמחריד בבית הספר שנוסד על ידי "אוצר התורה" בטולוז תבע את חייה של מרים מונסונגו, בתו של המנהל ואת חייהם של שלושה אחרים. האירוע חשף את החוסר בביטחון בצרפת, ובמיוחד עבור אזרחיה היהודים. בינואר 2015, ההתקפה על צ'רלי הבדו והסופרמרקט הכשר של פורט דה-וינסנס, רק הוסיפו והגבירו את החששות הגרועים ביותר של יהדות צרפת.

כל אלה הובילו להגירה המונית של יהודים צרפתים – שמעריכים שכללה בין 30,000-40,000 יהודים - בעיקר לישראל, אך גם לאנגליה ולצפון אמריקה. חשוב לציין כי אותם יהודים שעלו לארץ היו ברובם הגדול יהודים בעלי הזיקה החזקה ביותר, ולכן היו הפעילים ביותר בחיי הקהילה היהודית בצרפת. כתוצאה מכך, בתי ספר יהודיים רבים איבדו 10% מאוכלוסיית התלמידים שלהם מדי שנה, דבר שהציב את מערכת החינוך היהודית האיתנה והחשובה ביותר, בסכנה חמורה של קריסה.

**המשלחת הבינלאומית של אוצר התורה לצרפת**

משלחת בינלאומית של אוצר התורה נשלחה לצרפת בינואר 2017 כדי לחקור ולהעריך את האפשרויות ממקור ראשון. הם ביקרו ברוב בתי הספר שהושפעו. אלה כללו, בין היתר, את בתי הספר של "אוצר התורה" בסרסל, קרטיי, פריז 11, פריז 13, בתי הספר "סיני", פריז 17, 18, 19 ולוואלואה, בתי הספר "בית חנה" בפריז 19 ו-20, בית הספר "אור יוסף" בפריז 19, בית הספר "בנימין" בפאנטן. ביקור זה מייצג מאגר של 10,000 תלמידים.

**הממצאים: משבר בחינוך היהודי ממשמש ובא**

המשלחת הניבה נתונים חשובים, והסיקה כי התשתית המרשימה אשר פותחה במשך עשרות שנים - והמייצגת השקעה של עשרות מיליוני דולרים– נמצאת כעת בתת-ניצול ביחס לכמות התלמידים הלומדים בה כיום.

**מערכת על פי תהום: ההשלכות הנוכחיות של המשבר**

כדי להבין באופן ברור יותר עד כמה חמור גירעון זה של תלמידים, עלינו להסביר את האופן שבו הממשל הצרפתי מסבסד את בתי הספר הפרטיים.

בצרפת ישנם שני סוגים של בתי ספר פרטיים: אלה הקשורים בחוזה עם הממשלה הצרפתית ואלה שלא. בית ספר פרטי שיש לו חוזה עם הממשלה (sans conrtat d'Association) חייב לקיים את אותה תוכנית חינוכית כמו בתי הספר הממלכתיים של המדינה. בתמורה, בתי ספר אלה מקבלים "פוסט", קרי, מימון מלא של סגל ההוראה ללימודים כלליים עבור כל כיתה מאושרת. כדי להגיש בקשה לקבלת "פוסט", הכיתה שלך חייבת למנות בתחילה 24 תלמידים. כדי לשמר "פוסט", אין לרדת מתחת למניין של 20 תלמידים.

קרנות "פוסט" אלה מייצגות באופן מלא 70% מהתקציב של בית ספר יהודי. ברגע שהתקציב אבד, הדבר יוצר מערבולת מוות עבור בית הספר, שכן אין דרך להקים מנגנון גיוס כספים, אשר יכול להחליף היקף כה עצום של מימון באופן פרטי בזמן מוגבל יחסית.

המשימה לאיסוף ובדיקת העובדות מצאה בתי ספר רבים במצב רעוע. חלק מהכיתות כבר נעלמו בשנה שעברה, וכיתות רבות אחרות מצויות בסכנת התמוטטות בטווח הקרוב, מחזיקות בקושי רב עם הכמות המינימאלית של 20 תלמידים לכיתה.

**מחוץ לקופסה: דרכים חדשות לקראת פתרון**

בזמן שהמשלחת הייתה בפריז, היא גילתה שישנם מעל ל- 60,000 תלמידים יהודים בבתי ספר ציבוריים וקתוליים. כמו כן נקבע, כי בשל אקלים הביטחון הרעוע , ההולך ומחמיר שבו שרויים תלמידים יהודים בבתי ספר אלה הנגרם עקב אירועים אנטישמיים, תיתכן הזדמנות היסטורית לשכנע הורים רבים להעביר את ילדיהם לבתי ספר יהודיים. לא ניתן להדגיש מספיק לאיזה שינוי עצום יביא המעבר של יהודים פחות משויכים לעתידה של יהדות צרפת, במונחים של חיזוק הזהות היהודית. במקביל, הדבר יחזק במישרין ובעקיפין תמיכה ארוכת-טווח בישראל ובעלייה.

**אתגרים**

אחד המכשולים העיקריים בגיוס תלמידי בתי הספר הציבוריים והקתוליים לבתי הספר של "אוצר התורה" הוא שכר הלימוד. רוב ההורים שייכים לאוכלוסיית המעמד הנמוך והבינוני ואינם יכולים להרשות לעצמם את שכר הלימוד. שנית, בתי הספר שיקלטו תלמידים מבתי הספר הציבוריים ידרשו שיעורים מתקנים ומוגברים עבור תלמידים בעלי רקע חסר או מוגבל בלימודי יהדות. לאחר פגישה עם המנהלים, כל בתי הספר (למעט שני מקרים חריגים) מוכנים לקלוט ילדים ממערך החינוך הציבורי והקתולי, בכל רמת כיתה ובשכר לימוד מופחת.

**המטרה שלנו: להציל את יהודי צרפת**

הצבנו לעצמנו מטרה לרשום 1000 ילדים בשנה במשך חמש השנים הקרובות. על אף שזו מטרה שאפתנית, אנו מאמינים כי עם התקציב המתאים ושותפים חשובים, יעד זה הוא בר השגה.

**הצורך בפעולה מיידית**

חבר המנהלים של אוצר התורה בניו יורק לקח על עצמו את האתגר הנחשוני להגיע ל- 60,000 ילדים יהודים במערך בתי הספר הציבוריים והקתוליים בצרפת. אנחנו בונים את היישוג והתשתית בצרפת כדי לתת מענה הולם למשפחות הללו ולספק להן מלגות על בסיס נחיצות עבור בתי הספר המשתתפים.

במשימה זו נקיים ונשמר את החינוך הדתי בצרפת עבור המשפחות המוחלשות אשר אינן יכולות לעלות ארצה, כאשר במקביל אנו נותרים נאמנים לתכלית קיומנו (raison d'être): חיזוק הזהות היהודית ומאבק בהתבוללות. **בעשותנו כך, אנו מספקים עתיד הן ליהדות צרפת והן למדינת ישראל, שכן קהילה צרפתית חזקה יכולה להמשיך לתמוך בישראל במסדרונות הממשל הצרפתי, תוך המשך פעילות חזקה וענפה של עליה לארץ.**

**רכיבי קמפיין ותקציב**

הקמפיין שלנו כולל מאמץ שיווקי אינטנסיבי ורחב היקף בכל אמצעי התקשורת היהודיים, כולל פרסומות בתחנות רדיו, רשתות חברתיות, דברי דפוס וכו'.

להלן התקציב הצפוי:

|  |  |  |
| --- | --- | --- |
| א.  | השקה, ניהול ופיקוח על הקמפיין השיווקי"בחר יהודי". | **$300,000** |
| ב.  | תשלום מלגות שכר לימוד של 1,000$ בשנה, על בסיס נחיצות. | **$1,000,000** |
| ג-1. | מימון הון מוגבל של שיפורים ושיפוצים הנחוצים להגברת העניין והגיוס של הורי תלמידי בתי הספר הציבוריים היהודיים.  | **$400,000** |
| ג-2. | 90 מסכים אינטראקטיביים חכמים ((Smartboards עבור 18 בתי ספר. | **$585,000** |
| ד. | מימון הסעה בית ספרית עבור תלמידים המתגוררים באזורים שבהם לא קיימים בתי ספר יהודיים -- 8 מסלולי אוטובוסים. | **$480,000** |
|  | **עלות שנתית כוללת של הקמפיין:**  | **$2,765,000** |